Պարտադիր տարրական կրթության մասին օրենք է ընդունվել 1949-ին։ 1968-ին անգրագետ էր հրեաների 10,4%-ը, արաբների՝ 42,8%֊ը։ Հրեա բնակչության ուսուցումն ու դաստիարակությունը ազգայնական և կրոնական բնույթ ունի, ենթարկվում է սիոնիզմի գաղափարախոսությանը։ Պարտադիր զինվորական դասընթացներ են անցնում պատանիները (3 տարի) և աղջիկները (2 տարի)։ 3-5 տարեկան երեխաների համար գործում են մանկապարտեզներ (պետական և մասնավոր)։ Տարրական դպրոցը 6-ամյա է (1969-ից)։ Պետական աշխարհիկ դպրոցների կողքին գործում են մեծ թվով պետական կրոնական (28% սովորող) և մասնավոր կրոնական (6,5% սովորող) դպրոցներ։ Աստվածաշնչի և Թորայի ուսուցումը բոլոր դպրոցներում պարտադիր է։ Արաբական դպրոցներում 3-րդ դասարանից դասավանդվում է եբրայերեն: Միջնակարգ դպրոցը 6-ամյա է, ունի 2 աստիճան. 2 աստիճանն ունի 2 ցիկլ՝ հումանիտար և բնագիտական՝: Տարրակաե դպրոցի հիմքի վրա գործում են 4-ամյա միջնակարգ պրոֆտեխնիկական, իսկ միջնակարգ դպրոցի հիմքի վրա՝ գյուղատնտեսական դպրոցներ։